b'\n_START_ARTICLE_\nMetal Gear Solid (spill)\n_START_SECTION_\nSpillbarhet\n_START_PARAGRAPH_\nTil tross for at spillet foreg\xc3\xa5r i 3D, er spillbarheten veldig lik som i forgjengeren i 2D, Metal Gear 2: Solid Snake. Spilleren m\xc3\xa5 ta kontroll over Solid Snake og navigere ham gjennom spillets mange omr\xc3\xa5der uten \xc3\xa5 bli oppdaget av fiender. \xc3\x85 bli oppdaget utl\xc3\xb8ses av \xc3\xa5 bevege seg inn i en fiendes synsfelt, da dette utl\xc3\xb8ser en alarm, og bev\xc3\xa6pnede fiender l\xc3\xb8per mot stedet Snake ble oppdaget. Dette utl\xc3\xb8ser ogs\xc3\xa5 en modus hvor spilleren m\xc3\xa5 gjemme seg og forbli usett, helt til spillet g\xc3\xa5r over i en ny fase hvor fiendene ikke er like alarmerte, og n\xc3\xa5r telleren n\xc3\xa5r null denne gangen g\xc3\xa5r spillet tilbake til den vanlige modusen hvor man m\xc3\xa5 bli sett for at fiender skal bli alarmerte igjen. Radaren kan ikke bli brukt n\xc3\xa5r spillet ikke er i vanlig modus._NEWLINE_For \xc3\xa5 forbli usett, kan spilleren utnytte Snakes mange evner og ferdigheter og omgivelsene rundt ham, som \xc3\xa5 krabbe under objekter, gjemme seg bak bokser, dukke eller gjemme seg bak vegger, og \xc3\xa5 lage lyder for \xc3\xa5 distrahere fiendene. N\xc3\xa5r man benytter seg av egenskaper eller omgivelser g\xc3\xa5r spillet over i tredjepersonsvinkel som ofte skifter kameraets vinkel for \xc3\xa5 gi spilleren best mulig sikt over omr\xc3\xa5det, og radaren p\xc3\xa5 skjermen viser fiender og deres synsfelt. Snake kan ogs\xc3\xa5 benytte seg av mange ulike ting og verkt\xc3\xb8y, som infrar\xc3\xb8de briller eller en pappeske som forkledning. Spillets fokus p\xc3\xa5 sniking fremmer en mildere, mindre voldelig spillestil, siden kamper mot flere fiender p\xc3\xa5 en gang ofte vil f\xc3\xb8re til alvorlige skader for spilleren.\n_START_SECTION_\nRollefigurer\n_START_PARAGRAPH_\nProtagonisten i Metal Gear Solid er Solid Snake, en legendarisk infiltrat\xc3\xb8r og sabot\xc3\xb8r. If\xc3\xb8lge figurdesigner Yoji Shinkawa er Solid Snakes fysikk i dette spillet basert p\xc3\xa5 Jean-Claude Van Damme, mens fjeset var basert p\xc3\xa5 Christopher Walken. Gjennom spillet f\xc3\xa5r Snake hjelp og r\xc3\xa5dgivning via radioen. Oberst Roy Campbell, Solid Snakes gamle sjef, hjelper ham med r\xc3\xa5d og taktikk. I starten holder han en rekke hemmeligheter fra Snake, avsl\xc3\xb8rer ham dem gradvis. Han f\xc3\xa5r selskap av Naomi Hunter, som gir ham medisinske r\xc3\xa5d; Nastasha Romanenko, som gir ham r\xc3\xa5d om ulike v\xc3\xa5pen og verkt\xc3\xb8y; Master Miller og Mei Ling._NEWLINE_Spillets antagonist er Liquid Snake, lederen av den nye terroristgruppen FOXHOUND (som en gang i tiden var en enhet underlagt U.S. Army) og Solid Snakes genetiske motstykke. FOXHOUND inneholder flere eksperter innenfor hvert sitt felt. Medlemmene er Revolver Ocelot, en western-aktig revolvermann som er ekspert p\xc3\xa5 \xc3\xa5 avh\xc3\xb8re folk; Sniper Wolf, en ekstremt dyktig skarpskytter; Vulcan Raven, en diger sjaman fra Alaska utrustet med en M61 Vulcan; Psycho Mantis, en ekspert innenfor psykokinese og telepati; og Decoy Octopus, en forkledningsmester._NEWLINE_Andre karakterer som er med i spillet er Meryl Silverburgh, Oberst Campbells niese og en helt fersk soldat stasjonert p\xc3\xa5 Shadow Moses; Dr. Hal Emmerich, sjefsutvikleren av Metal Gear REX; og \xc2\xabNinjaen\xc2\xbb, en mystisk kyborg-ninja som verken er Snakes venn eller fiende, men som jobber mot FOXHOUND.\n_START_SECTION_\nHistorie\n_START_PARAGRAPH_\nSpillets hendelser foreg\xc3\xa5r mellom 21.-27. februar, seks \xc3\xa5r etter hendelsene i Metal Gear 2: Solid Snake og 10 \xc3\xa5r etter hendelsene i det f\xc3\xb8rste Metal Gear-spillet. FOXHOUND, en terrorgruppe og tidligere spesialenhet best\xc3\xa5ende av genetisk overlegne spesialsoldater, leder en v\xc3\xa6pnet overtakelse av den avsidesliggende \xc3\xb8ya Shadow Moses i Alaska. P\xc3\xa5 \xc3\xb8ya finnes det nemlig en deponeringsfasilitet for kjernefysiske v\xc3\xa5pen. Styrken som overtok \xc3\xb8ya med makt ledes av en leiesoldat kjent som Liquid Snake, og de har f\xc3\xa5tt tak i en Metal Gear, Metal Gear REX, og truer USA med \xc3\xa5 lansere et atomangrep dersom de ikke f\xc3\xa5r restene av den "legendariske leiemorderen" Big Boss innen 24 timer._NEWLINE_Solid Snake blir tvunget ut av pensjon og blir sendt til Shadow Moses p\xc3\xa5 anmodning fra Oberst Roy Campbell for \xc3\xa5 drepe terroristene og n\xc3\xb8ytralisere trusselen. Snake blir ogs\xc3\xa5 beordret til \xc3\xa5 finne og redde to gisler: DARPA-sjef Donald Anderson og ArmsTech-president Kenneth Baker. Meryl Silverburgh, Oberst Campbells datter som p\xc3\xa5 den tiden var antatt \xc3\xa5 v\xc3\xa6re hans niese, blir ogs\xc3\xa5 holdt som gissel p\xc3\xa5 \xc3\xb8ya etter at hun nektet \xc3\xa5 delta i overtakelsen. Snake kommer seg inn ved \xc3\xa5 krype gjennom ventilasjonsanlegget og finner etterhvert Anderson i en celle. Han informerer Snake om at den nye Metal Gear REX-enheten er stasjonert i fasilitetene og hvordan han kan stanse angrepet, men d\xc3\xb8r plutselig av hjerteinfarkt. Meryl, som sitter i en annen celle, greier \xc3\xa5 bryte seg ut og hjelper Snake med \xc3\xa5 flykte fra en b\xc3\xb8ling med vakter som vet at han er i n\xc3\xa6rheten. Snake finner s\xc3\xa5 Baker. Mens han fors\xc3\xb8ker \xc3\xa5 f\xc3\xa5 l\xc3\xb8s ArmsTech-presidenten, ankommer Revolver Ocelot, som utfordrer ham til en shoot-out, som blir avbrutt av en mystisk kyborg-ninja som kutter av Ocelots h\xc3\xb8yre h\xc3\xa5nd. Baker informerer Snake om Metal Gear-prosjektet og r\xc3\xa5der ham til \xc3\xa5 ta kontakt med Meryl, som han ga et PAL-kort som kan bli brukt til \xc3\xa5 stanse utskytningen; men, som DARPA-sjefen, d\xc3\xb8r ogs\xc3\xa5 Baker av et plutselig hjerteinfarkt._NEWLINE_Snake kontakter s\xc3\xa5 Meryl via radioen, og avtaler \xc3\xa5 m\xc3\xb8te henne ved basens deponeringsanlegg for stridshoder p\xc3\xa5 betingelsen at Snake skal ta kontakt med Metal Gears designer, Dr. Hal "Otacon" Emmerich. Senere, mens Snake er p\xc3\xa5 vei for \xc3\xa5 m\xc3\xb8te Meryl, m\xc3\xb8ter han Vulcan Raven i en M1 Abrams-stridsvogn, men greier \xc3\xa5 \xc3\xb8delegge stridsvognen og kommer seg til Meryl. Snake finner Otacon i laboratoriet hans. Kyborg-ninjaen dukker opp enda en gang, og Snake innser at det er hans avd\xc3\xb8de allierte Gray Fox fra Metal Gear. Otacon g\xc3\xa5r med p\xc3\xa5 \xc3\xa5 hjelpe Snake ved \xc3\xa5 bruke spesiell kamuflasje for \xc3\xa5 skaffe informasjon og forsyninger mens han forblir usynlig. Snake m\xc3\xb8ter Meryl, og hun blir med p\xc3\xa5 \xc3\xa5 hjelpe Snake med hans oppdrag. Hun gir ham PAL-kortet Baker ga henne, og idet de beveger seg mot en underjordisk base blir hun besatt av Psycho Mantis og trekker v\xc3\xa5penet sitt mot Snake. Han avv\xc3\xa6pner henne og bekjemper Psycho Mantis, somf\xc3\xb8r han d\xc3\xb8r forteller Snake at han leste Meryls tanker og fant ut at han har en stor plass i hjertet hennes. Etter at Snake og Meryl ankommer en underjordisk passasje, blir de tatt i bakholdsangrep av Sniper Wolf; hun skader Meryl, og etter en kort duell fanger hun Snake._NEWLINE_Med Snake i fangenskap, bekrefter Liquid at han og Snake er tvillinger. Han torturerer s\xc3\xa5 Snake, og spilleren kan velge hvorvidt Snake skal gi etter for torturen eller ikke. N\xc3\xa5r Snake f\xc3\xb8res til cellen, oppdager han at Andersons lik ligger i hj\xc3\xb8rnet, t\xc3\xb8mt for blod og veldig nedbrutt. Etter hvert greier Snake \xc3\xa5 r\xc3\xb8mme fra cellen, P\xc3\xa5 vei opp mot \xc3\xb8yas kommunikasjonst\xc3\xa5rn blir han f\xc3\xb8rst angrepet av Liquid i et kamphelikopter som han raskt overlister, f\xc3\xb8r han m\xc3\xb8ter Sniper Wolf for andre gang. Denne gangen greier Snake \xc3\xa5 drepe henne, og en trist og rystet Otacon vitner drapet p\xc3\xa5 en person han hadde knyttet et b\xc3\xa5nd til. Uansett fortsetter Otacon \xc3\xa5 hjelpe Snake._NEWLINE_Snake fortsetter til REX-hangaren hvor Vulcan Raven ligger og venter p\xc3\xa5 ham. F\xc3\xb8r de sl\xc3\xa5ss forteller Raven at Snake har er en klone, og sier at han er fra "en annen verden". Snake og Raven kjemper mot hverandre i en diger fryser, og Raven blir drept. F\xc3\xb8r han d\xc3\xb8r forteller han at mannen Snake s\xc3\xa5 d\xc3\xb8 av hjerteinfarkt ikke var den ekte Anderson, men Decoy Octopus, et medlem av FOXHOUND. Raven etterlater seg en kryptisk melding, f\xc3\xb8r han blir fort\xc3\xa6rt av ravner._NEWLINE_I Metal Gear-hangaren overh\xc3\xb8rer Snake at Liquid og Ocelot forbereder seg p\xc3\xa5 utskytningen av atomraketten fra Metal Gear REX. Snake bruker s\xc3\xa5 PAL-kortet i troen p\xc3\xa5 at dette vil deaktivere maskinen, men dette aktiverer den i stedet. Etter \xc3\xa5 ha kommet med flere avsl\xc3\xb8ringer om hva oppdraget hans virkelig g\xc3\xa5r ut p\xc3\xa5, forklarer Liquid at han og Snake er produkter av Les Enfants Terribles-prosjektet, et statsst\xc3\xb8ttet fors\xc3\xb8k p\xc3\xa5 \xc3\xa5 klone Big Boss som ble gjennomf\xc3\xb8rt p\xc3\xa5 1970-tallet. Liquid forklarer at Snake fikk Big Boss\' dominante gener mens han fikk de recessive genene. Han avsl\xc3\xb8rer ogs\xc3\xa5 at Snake ble sendt inn til Shadow Moses av enda en grunn; han er en uvitende b\xc3\xa6rer av virused FOXDIE, og myndighetenes plan var at dette viruset skulle drepe alle FOXHOUND-medlemmene, slik at de kunne hente ut Metal Gear REX uskadet._NEWLINE_Liquid tar kontroll over REX, og de begynner \xc3\xa5 kjempe. Gray Fox dukker opp nok en gang og \xc3\xb8delegger denne gangen REXs radom, og d\xc3\xb8r mens han holder den tobeinte stridsvognen unna Snake. Snake \xc3\xb8delegger REX, og blir utfordret til en duell mot Liquid p\xc3\xa5 toppen av den \xc3\xb8delagte REX. Snake vinner etter \xc3\xa5 ha dyttet Liquid over kanten, og m\xc3\xb8ter Meryl dersom spilleren ikke ga etter for torturen, eller Otacon dersom spilleren faktisk ga etter for torturen, og de r\xc3\xb8mmer gjennom en underjordisk tunell mens de blir jaget av Liquid, i hver sin Jeep. Etter at de to bilene kr\xc3\xa6sjer ved tunellutgangen, skal Liquid til \xc3\xa5 skyte Snake, men d\xc3\xb8r plutselig av FOXDIE-viruset. Oberst Campbell erkl\xc3\xa6rer Snake drept i aksjon for \xc3\xa5 stoppe amerikanske myndigheter fra \xc3\xa5 s\xc3\xb8ke etter ham i fremtiden._NEWLINE_I en scene etter spillets rulletekst, avsl\xc3\xb8res det at Snake var den som hadde Big Boss\' recessive gener, mens Liquid hadde hans dominante gener. Snake har ogs\xc3\xa5 begrenset tid igjen f\xc3\xb8r FOXDIE-viruset dreper ham. Det viser seg ogs\xc3\xa5 at Ocelot var en dobbeltagent for USAs president. Hans oppdrag fra presidenten gikk ut p\xc3\xa5 \xc3\xa5 f\xc3\xa5 tak i Bakers disk som inneholder Metal Gears spesifikasjoner, og levere den til ham. Han skulle ogs\xc3\xa5 drepe hvem enn som fikk greie p\xc3\xa5 hans virkelige motiver, som var grunnen til at han "tilfeldigvis" drepte den ekte DARPA-sjefen.'